ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
இந்திய அஞ்சல் துறையின் மீடியா போஸ்ட் மூலம் வணிகத்தின் வளர்ச்சி
இந்திய அஞ்சல் துறை மீடியா போஸ்ட் சேவையை வழங்குகிறது, இது அரசு மற்றும் கார்ப்பரேட் வாடிக்கையாளர்களுக்கு அவர்களின் தயாரிப்புகள் மற்றும் சேவைகளை திறம்பட மேம்படுத்த உதவும் வகையில் வடிவமைக்கப்பட்ட ஒரு விளம்பர பொறிமுறையாகும்.
மீடியா போஸ்ட் மூலம் அஞ்சல் எழுதுபொருட்கள், தபால் அலுவலக பாஸ்புக்குகள், தபால் வளாகங்கள், தபால் நிலையங்களில் நிறுவப்பட்ட டிவிகள் மற்றும் பலவற்றை உள்ளடக்கிய பலவித சேவைகளில் விளம்பரம் செய்ய முடியும். இந்தியா போஸ்ட்டின் விரிவான நெட்வொர்க் மூலம் பரந்த பார்வையாளர்களை அடைய விரும்பும் வணிகங்கள் மற்றும் அரசு நிறுவனங்களுக்கு இது நம்பகமான மற்றும் செலவு குறைந்த தீர்வை வழங்குகிறது.
நீங்கள் இதுவரை மீடியா போஸ்ட்டைப் பயன்படுத்திக் கொள்ளவில்லை என்றால், கிடைக்கும் பல்வேறு விளம்பர விருப்ப தேர்வுகளை ஆராய்ந்து, உங்கள் விளம்பர இலக்குகளை அடைய இது எப்படி உதவும் என்பதை அறிந்து பயன்பெற அஞ்சல் துறை ஊக்குவிக்கிறது. மீடியா போஸ்ட் பற்றி மேலும் அறிய, உங்கள் அருகில் உள்ள இந்திய தபால் அலுவலகத்தை தொடர்பு கொள்ளவும் அல்லது அஞ்சல் துறை இணையதளத்தை அணுகவும். மேலும் விவரங்கள் அறிய உங்கள் சந்தேகங்களை tnbdcell[at]gmail[dot]com என்ற மின்னஞ்சல் முகவரிக்கு அனுப்பவும்
மனித வள மேம்பாட்டு அமைச்சகம்
ஐஐடி ஜோத்பூரில் புதுமைகள் மற்றும் வழிகாட்டுதல் மையம் மற்றும் விளையாட்டு வளாகத்தை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' திறந்து வைத்தார்
ஜோத்பூரில் உள்ள இந்திய தொழில்நுட்ப கழகத்தில்  புதுமைகள் மற்றும் வழிகாட்டுதல் மையம் மற்றும் விளையாட்டு வளாகத்தை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் இன்று திறந்து வைத்தார்.
மத்திய ஜல் சக்தி அமைச்சர் திரு கஜேந்திர சிங் செகாவத், மத்திய கல்வி இணை அமைச்சர் திரு சஞ்சய் தோத்ரே, ஐஐடி ஜோத்பூரின் ஆட்சி மன்ற குழு தலைவர் டாக்டர் ஆர் சிதம்பரம் ஆகியோர் இந்த நிகழ்ச்சியில் கலந்துகொண்டனர்.
நிகழ்ச்சியில் பேசிய மத்திய கல்வி அமைச்சர், சுமார் 850 ஏக்கர் நிலத்தை சிறந்த முறையில் பயன்படுத்தி அழகிய கல்வி வளாகமாக உருவாக்கியதற்காகவும், கிரிஹா ஐந்து நட்சத்திர தரச்சான்று பெற்றதற்காகவும் ஐஐடி ஜோத்பூர் குறித்து திருப்தியும் மகிழ்ச்சியும் தெரிவித்தார்.
கிரிக்கெட், கால்பந்து, ஹாக்கி, கூடைப்பந்து, டென்னிஸ், ஓட்டப்பந்தயம், கைப்பந்து, யோகா மற்றும் கபடி ஆகியவற்றுக்கான சர்வதேச தரத்திலான வசதிகள் அமைச்சர் திறந்து வைத்த விளையாட்டு வளாகத்தில் இடம்பெற்றுள்ளன.
(மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
பிரதமர் அலுவலகம்
வியன்னாவில் நடந்த தீவிரவாதத் தாக்குதல்களுக்கு பிரதமர் கண்டனம்
வியன்னாவில் நடந்த கொடூரமான தீவிரவாதத் தாக்குதல்களுக்கு பிரதமர் திரு நரேந்திர மோடி கண்டனம் தெரிவித்துள்ளார்.
‘‘வியன்னாவில் நடந்த கொடூரமான தீவிரவாதத் தாக்குதல்களால், அதிர்ச்சியும், வருத்தமும் அடைந்தேன். இந்த சோகமான நேரத்தில், ஆஸ்திரியாவுக்கு இந்தியா துணை நிற்கிறது. பாதிக்கப்பட்டவர்கள் மற்றும் அவர்களது குடும்பத்தினருக்கு எனது அனுதாபங்கள்’’ என பிரதமர் கூறியுள்ளார்.
••••••••••••••
(
குடியரசுத் துணைத் தலைவர் செயலகம்
தடுப்பூசி பரிசோதனை மற்றும் சான்றிதழ் மையத்தை ஐதராபாத்தில் அமைப்பது குறித்து மத்திய அரசு பரிசீலிக்க வேண்டும்: குடியரசுத் துணைத் தலைவர் கோரிக்கை
தடுப்பூசி பரிசோதனை மற்றும் சான்றிதழ் மையத்தை ஐதராபாத்தின் ஜெனோம் பள்ளத்தாக்கு பகுதியில் அமைக்க வேண்டும் என தெலங்கானா அரசு விடுத்துள்ள வேண்டுகோளை, மத்திய அரசு பரிசீலிக்க வேண்டும் என மத்திய சுகாதாரத்துறை அமைச்சர் டாக்டர் ஹர்ஷ் வர்தனிடம் குடியரசுத் துணைத் தலைவர் திரு எம். வெங்கையா நாயுடு வலியுறுத்தியுள்ளார்.
இது தொடர்பாக, தெலங்கானா தகவல் தொழில்நுட்ப அமைச்சர் திரு கே.டி.ராமா ராவ் விடுத்துள்ள வேண்டுகோளையும் திரு.வெங்கையா நாயுடு குறிப்பிட்டார். மத்திய சுகாதாரத்துறை அமைச்சருக்கு, திரு ராமா ராவ் எழுதியுள்ள கடிதத்தில், ஐதரபாத்தில் ஆண்டுக்கு 6 பில்லியனுக்கும் மேற்பட்ட தடுப்பூசிகள் தயாரிக்கப்படுவதாகவும், இது உலகளவிலான தடுப்பூசி தயாரிப்பில், மூன்றில் ஒரு பங்கு எனவும் குறிப்பிட்டிருந்தார்.
இந்த வேண்டுகோளை பரிசீலிப்பதாக, குடியரசுத் துணைத் தலைவருக்கு டாக்டர் ஹர்ஷ் வர்தன் உறுதியளித்தார். இமாச்சல் பிரதேசம் கவுசாலி உட்பட உலகத்தில் மொத்தம் 7 தடுப்பூசி பரிசோதனை மையங்கள் உள்ளதாகவும், இந்த மையம் அமைப்பதற்கு சர்வதேச அமைப்பிடம் அங்கீகாரம் பெற வேண்டும் என குடியரசுத் துணைத் தலைவரிடம் டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690809
பாதுகாப்பு அமைச்சகம்
ஐஎன்எஸ் சிந்துத்வாஜ் நாட்டுக்கு ஆற்றிய 35 வருட அரிய சேவைக்குப் பிறகு விடைபெற்றது
ஐஎன்எஸ் சிந்துத்வாஜ், 35 ஆண்டுகளாக மிகச்சிறந்த முறையில் சேவையாற்றி, ஜூலை 16 சனிக்கிழமையன்று இந்திய கடற்படையிலிருந்து விடைபெற்றது. இதுதொடர்பாக நடைபெற்ற நிகழ்ச்சியில் சிறப்பு விருந்தினராக கிழக்கு கடற்படை தளபதி வைஸ் அட்மிரல் பிஸ்வஜித் தாஸ்குப்தா கலந்து கொண்டார். இந்த நிகழ்ச்சியில், கமாடர் SP சிங்  உள்ளிட்ட முன்னாள் காமாண்டிங் அதிகாரிகள் கலந்து கொண்டனர்.
சிந்துத்வாஜ் நீர்மூழ்கிக் கப்பல் கடலின் கொடி தாங்கியாக பல சாதனைகளை நிகழ்த்தியுள்ளது. தற்சார்பு இந்தியா என்னும் இந்திய கடற்படை முயற்சிகளின் நோக்கை நிறைவேற்றும் வகையில் ரஷ்யாவின் சிந்துகோஷ் வகையைச் சேர்ந்ததாகும். உள்நாட்டு சோனார் USHUS, ருக்மணி என்னும் சுதேசி செயற்கைக்கோள் தகவல் தொடர்பு அமைப்புகள் மற்றும் எம்எஸ்எஸ், இன்டிரியல் நேவிகேஷன் சிஸ்டம் மற்றும் உள்நாட்டு டார்பிடோ ஃபயர் கண்ட்ரோல் சிஸ்டம் ஆகியவற்றின் செயல்பாடுகளை இது உள்ளடக்கியதாகும்.
பாரம்பரிய நிகழ்ச்சியானது சூரிய அஸ்தமனத்தில் நடத்தப்பட்டது, 35 வருட சிறப்பான பணிக்குப் பின்னர் நீர்மூழ்கிக் கப்பலானது கடற்படையிலிருந்து விடைபெற்றது.
திறன் மேம்பாடு மற்றும் தொழில் முனைவோர் அமைச்சகம்
தொழிற்பயிற்சிக்கான தேசிய கவுன்சிலான என்.சி்.வி.டி. மற்றும் தேசிய திறன் மேம்பாட்டு முகமை என்.எஸ்.டி.ஏ. ஆகியவற்றை ஒருங்கிணைத்து, தொழில்கல்வி மற்றும் பயிற்சிக்கான தேசிய கவுன்சில், என்.சி.வி.இ.டி. –யை உருவாக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தொழிற்பயிற்சிக்கான தேசிய கவுன்சில் என்.சி்.வி.டி., தேசிய திறன் மேம்பாட்டு முகமை என்.எஸ்.டி.ஏ. என தற்போதுள்ள திறன் மேம்பாட்டு அமைப்புகளை ஒருங்கிணைத்து, தொழில்கல்வி மற்றும் பயிற்சிக்கான தேசிய கவுன்சில், என்.சி.வி.இ.டி.–யை உருவாக்க ஒப்புதல் அளிக்கப்பட்டது.
விவரம்:
நீண்ட கால மற்றும் குறுகிய கால தொழில்கல்வி மற்றும் பயிற்சியில் ஈடுபட்டுள்ள நிறுவனங்களின் செயல்பாடுகளை என்.சி.வி.இ.டி. முறைப்படுத்துவதுடன், இது போன்ற நிறுவனங்கள் செயல்படுவதற்கான குறைந்தபட்ச தரத்தையும் நிர்ணயிக்கும். என்.சி.வி.இ.டி.–யின் அடிப்படை பணிகள் வருமாறு:-
- விருது வழங்கும் அமைப்புகள், மதிப்பீட்டு அமைப்புகள் மற்றும் திறன் சார்ந்த தகவல் வழங்குவோரை அங்கீகரித்தல் மற்றும் முறைப்படுத்துதல்;
- விருது வழங்கும் அமைப்புகள் மற்றும் அமைப்பு சார்ந்த திறன் கவுன்சிலால் உருவாக்கப்பட்ட தகுதியை அங்கீகரித்தல்;
- தொழிற்பயிற்சி நிறுவனங்களை, விருது வழங்கும் அமைப்புகள் மற்றும் மதிப்பீட்டு முகமைகள் வாயிலாக மறைமுகமாக முறைப்படுத்துதல்;
- ஆராய்ச்சி மற்றும் தகவல் பரவல் ;
- குறை தீர்ப்பு.
தலைவர் ஒருவர் தலைமையிலான இந்த கவுன்சில், நிர்வாகம் மற்றும் நிர்வாகம் சாராத உறுப்பினர்களைக் கொண்டதாக இருக்கும். தற்போதுள்ள இரண்டு அமைப்புகளை ஒருங்கிணைத்து உருவாக்கப்படும் என்.சி.வி.இ.டி., பெரும்பாலான இடங்களில், ஏற்கனவே உள்ள கட்டமைப்பு வசதிகள் மற்றும் ஆதாரங்களை பயன்படுத்திக் கொள்ளும். இது தவிர, புதிய அமைப்பு சுமூகமாக செயல்பட ஏதுவாக கூடுதலாக சில பணியிடங்கள் உருவாக்கப்படும். புதிய ஒழுங்குமுறை அமைப்பு, ஒழுங்குமுறை நடவடிக்கைகளில் சிறப்பானவற்றைப் பின்பற்றுவதுடன், பொருந்தக்கூடிய சட்டங்களின்படி தொழில் ரீதியாக செயல்படுவதை உறுதி செய்ய உதவும்.
பலன்கள்:
அமைப்பு ரீதியான இந்த மாற்றம் தொழில்கல்வி மற்றும் சந்தையின் தேவைக்கேற்ற, திறன் வளர்ச்சித் திட்டங்களை வழங்கும் என்ற நம்பகத்தன்மையை ஏற்படுத்துவதுடன் தரத்தை மேம்படுத்தவும் வழிவகுக்கும். திறன் வளர்ச்சித் துறையில் தனியார் முதலீடு மற்றும் வேலை வழங்குவோரின் பங்களிப்பை ஊக்குவிப்பதாகவும் இது அமையும். அத்துடன் தொழில் கல்வி மீதான விருப்ப மதிப்பை அதிகரிக்கச் செய்வதோடு திறன் பயிற்சி பெற்ற மனித வளத்தை அதிகரித்து, உலகின் திறன்மிக்கத் தலைநகராக இந்தியாவை மாற்ற வேண்டும் என்ற பிரதமரின் செயல்திட்டத்தை முன்னெடுத்துச் செல்வதாகவும் அமையும்.
இந்தியாவின் திறன் சூழல் துறையின் ஒழுங்குமுறை அமைப்பு என்ற வகையில், நாட்டில் தொழில்கல்வி மற்றும் பயிற்சியில் ஒரு பங்குதாரராக திகழும் தனிநபர்களிடம் சாதகமான விளைவுகளை என்.சி.வி.இ.டி. உருவாக்கும். திறன் சார்ந்த கல்வி முறை மேலும் ஊக்கமளிக்கும் வகையில் அமைவதுடன், மாணவர்களை திறன் சார்ந்த படிப்புகளில் சேர்வதையும் ஊக்குவிப்பதாக அமையும். இது, திறன் பயிற்சி பெற்ற தொழிற்சாலைகள் மற்றும் பல்வேறு சேவைகளில் பயன்படுத்துவதற்கு நிலையாக வழங்குவதற்கும், தொழில் தொடங்கும் நடவடிக்கைகளை மேலும் எளிமைப்படுத்தவும் உதவிகரமாக இருக்கும் என எதிர்பார்க்கப்படுகிறது.
----
(Visitor Counter : 102
சுகாதாரம் மற்றும் குடும்ப நலத்துறை அமைச்சகம்
80 லட்சத்திற்கும் அதிகமானோருக்கு கொவிட் தடுப்பு மருந்து வழங்கப்பட்டுள்ளது
நாட்டில் கொவிட்-19 தடுப்பு மருந்து பெற்றுள்ளவர்களின் எண்ணிக்கை 80 லட்சத்தை தாண்டி உள்ளது.
நாடு தழுவிய மிகப்பெரிய கொவிட்-19 தடுப்பு மருந்து வழங்கல் திட்டத்தின் 29-ஆம் நாளான இன்று மட்டும் 84,807 பேருக்கு தடுப்பு மருந்து வழங்கப்பட்டுள்ளது.
1,69,215 அமர்வுகளில் 80,52,454 சுகாதாரம் மற்றும் முன்கள பணியாளர்களுக்கு இன்று மாலை 6 மணி வரை தடுப்பு மருந்து வழங்கப்பட்டு இருக்கிறதென்று தற்போதைய தகவல்கள் தெரிவிக்கின்றன. இறுதி தகவல்கள் இன்று பின்னிரவு கிடைக்கும்.
தடுப்பு மருந்து வழங்கலின் இரண்டாவது கட்டம் இன்று தொடங்கியது. முதல் கட்டத்தில் தடுப்பு மருந்து பெற்று 28 நாட்கள் நிறைவு செய்தவர்களுக்கு இரண்டாம் கட்டத்தில் தடுப்பூசி போடப்படுகிறது.
அனைத்து மாநிலங்கள் / யூனியன் பிரதேசங்களில் கொவிட் தடுப்பு மருந்து வழங்கலின் முன்னேற்றத்தை மத்திய சுகாதார செயலாளர் இன்று ஆய்வு செய்து குறித்த நேரத்தில் தகவல்களை வழங்குமாறு அறிவுறுத்தினார்.
உலகின் மிகப்பெரிய தடுப்புமருந்து வழங்கல் நடவடிக்கைகளில் ஒன்றான இந்தியாவின் கொவிட் தடுப்பூசி விநியோக செயல்முறை, 2021 ஜனவரி 16 அன்று பிரதமரால் தொடங்கி வைக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1697804
---
(Visitor Counter : 189
திறன் மேம்பாடு மற்றும் தொழில் முனைவோர் அமைச்சகம்
இந்தியா முழுவதும் 200 இடங்களில் பிரதமரின் தேசிய தொழிற் பழகுனர் மேளா நடத்தப்படும்
வேலைவாய்ப்பு மற்றும் செய்முறைப் பயிற்சியை ஊக்குவிக்கும் விதமாக, பிரதமரின் திறன் இந்தியா இயக்கத்தின் ஒரு பகுதியாக, ஜுலை 11, 2022 அன்று, மத்திய திறன் வளர்ச்சி மற்றும் தொழில்முனைவோர் அமைச்சகம், பிரதமரின் தேசிய தொழிற் பழகுனர் மேளாவை நடத்த உள்ளது. இதுவரை, 1,88,410 விண்ணப்பதாரர்கள், தொழிற்பழகுனர் மேளாவில் பங்கேற்க விண்ணப்பித்து, அவர்களில் 67,035பேருக்கு பயிற்சிக்கான அனுமதி ஆணை வழங்கப்பட்டுள்ளது. இந்த ஒரு நாள் மேளா-வில் 36 துறைகளைச் சேர்ந்த 1,000-க்கும் மேற்பட்ட நிறுவனங்கள் மற்றும் 500 வெவ்வேறு வகையான தொழில்களில் ஈடுபட்டுள்ளவர்கள் பங்கேற்று, தொழிற் பழகுனர்களை தேர்வு செய்ய உள்ளனர். மத்திய திறன் மேம்பாட்டு அமைச்சகம் , 200-க்கும் மேற்பட்ட இடங்களில் இந்த மேளாவை நடத்தி, தொழிற்பழகுனர் பயிற்சி மூலம், விண்ணப்பதாரர்களின் வேலைவாய்ப்புக்கு உதவ உள்ளது.
குறைந்தபட்சம் 5-ம் வகுப்பு முதல் 12-ம் வகுப்பு வரை படித்து தேர்ச்சி பெற்றிருப்பதுடன், திறன் பயிற்சி சான்றிதழ், ஐடிஐ, டிப்ளமோ அல்லது பட்டப்படிப்பு முடித்துள்ள விண்ணப்பதாரர்கள் இந்த மேளாவில் பங்கேற்கலாம். மேலும், வெல்டிங், மின்சார பணியாளர் வேலை, வீட்டு பராமரிப்பு, அழகுக்கலை, மெக்கானிக் போன்ற 500-க்கும் மேற்பட்ட தொழிற் பிரிவுகளில், தங்களுக்குப் பிடித்தமான பிரிவை விண்ணப்பதாரர்கள் தேர்வு செய்யலாம். இந்தப் பயிற்சியை முடிக்கும் விண்ணப்பதாரர்களுக்கு, NCVET எனப்படும் தொழிற்கல்வி மற்றும் பயிற்சிக்கான தேசிய கவுன்சிலின் அங்கீகார சான்றிதழைப் பெறலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1840532
பிரதமர் அலுவலகம்
பொங்கல் திருநாளை ஒட்டி அனைவருக்கும் குறிப்பாக தமிழ் மக்களுக்குப் பிரதமர் வாழ்த்து தெரிவித்துள்ளார்
பொங்கல் திருநாளில் அனைவருக்கும் குறிப்பாக தமிழ் மக்களுக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
இது குறித்து பிரதமர் தனது ட்விட்டர் பக்கத்தில்;
"அனைவருக்கும், குறிப்பாக உலகெங்கிலும் உள்ள தமிழ் மக்களுக்குப் பொங்கல் நல்வாழ்த்துக்கள். இந்தப் பண்டிகை நம் வாழ்வில் மகிழ்ச்சியையும், நல்ல ஆரோக்கியத்தையும் தரட்டும்" எனப் பதிவிட்டுள்ளார்.
நிதி அமைச்சகம்
தேசிய பசுமை ஹைட்ரஜன் இயக்கம் நாட்டை குறைந்த கார்பன் வெளியேற்ற இலக்கை நோக்கி கொண்டு செல்கிறது; 2030 ஆம் ஆண்டுக்குள் ஒவ்வொரு ஆண்டும் 5 மில்லியன் மெட்ரிக் டன் ஹைட்ரஜன் உற்பத்தி செய்ய இந்தியா இலக்கு
பசுமை தொழில்துறை மற்றும் பொருளாதார மாற்றங்களில் 2070 ஆம் ஆண்டுக்குள் கார்பன் உமிழ்வு இல்லாத நிலையை எட்டும் உறுதியுடன் இந்தியா தொடர்ந்து முன்னேறி வருவதாக மத்திய நிதியமைச்சர் திருமதி. நிர்மலா சீதாராமன் 2023-24 ஆம் ஆண்டுக்கான பட்ஜெட்டை நாடாளுமன்றத்தில் இன்று தாக்கல் செய்து பேசுகையில் தெரிவித்தார். சுற்றுச்சூழலுக்கு ஏற்ற வாழ்க்கை முறை இயக்கம் சுற்றுச்சூழல் உணர்வுடன் கூடிய வாழ்க்கை நடைமுறைகளை நோக்கமாக கொண்டுள்ளது என்றும், பசுமை வளர்ச்சி என்ற சித்தாந்தம் அமிர்த காலத்தில் நம்மை வழி நடத்துவதாகவும் நிதியமைச்சர் கூறினார்.
பசுமை ஹைட்ரஜன் இயக்கம்
தேசிய பசுமை ஹைட்ரஜன் இயக்கம் தொடர்பாக விளக்கிய நிதியமைச்சர் குறைந்த கார்பன் வெளியேற்றத்தை எட்டவும், புதைப் படிம எரிபொருள் இறக்குமதியை குறைக்கவும் இந்த இயக்கம் வகை செய்யும் என்று கூறினார். 2030 ஆம் ஆண்டுக்குள் ஒவ்வொரு ஆண்டும் 5 மில்லியன் மெட்ரிக் டன் ஹைட்ரஜனை உற்பத்தி செய்ய இந்தியா இலக்கு நிர்ணயித்துள்ளதாகவும் அவர் தெரிவித்தார்.
எரிசக்தி மாற்றம் மற்றும் சேமிப்புத் திட்டங்கள்
பெட்ரோலிய அமைச்சகத்தின் மூலம் மேற் கொள்ளப்படும் எரிசக்தி நடைமுறைகள் மாற்றம், கார்பன் வெளியேற்ற தவிர்ப்பு நடைமுறைகள் மற்றும் எரிசக்தி பாதுகாப்பு ஆகிய நடவடிக்கைகளுக்கான முன்னுரிமை மூலதன முதலீடாக 35,000 கோடி ரூபாய் ஒதுக்கீடு செய்ய திட்டமிடப்பட்டுள்ளதாக நிதியமைச்சர் கூறினார். 4000 மெகாவாட் திறன் கொண்ட பேட்டரி மின்சக்தி சேமிப்பு அமைப்புகளுக்கு சாத்தியக்கூறுகளின் அடிப்படையில் நிதி ஆதரவு வழங்கப்படும்.
பிஎம் ப்ரணாம்
மாற்று உரங்கள் மற்றும் ரசாயன உரங்களை சமநிலையில் பயன்படுத்துவதை ஊக்குவிக்கும் வகையில் மாநிலங்கள் மற்றும் யூனியன் பிரதேசங்களுக்கு நில மறுசீரமைப்பு, விழிப்புணர்வு, ஊட்டச்சத்து மற்றும் மேம்படுத்துதலுக்கான பிரதமரின் ப்ரணாம் திட்டம் அறிமுகப்படுத்தப்படும்.
கோபர்தான் திட்டம்
சுழற்சி பொருளாதாரத்தை மேம்படுத்துவதற்காக கோபர்தான் திட்டத்தின் கீழ், கழிவிலிருந்து செல்வ வளத்தை உருவாக்கும் வகையில் 500 புதிய ஆலைகள், மொத்தம் 10,000 கோடி ரூபாய் முதலீட்டில் அமைக்கப்படும்.
மேலும் விவரங்களுக்கு இந்த ஆங்கிலா செய்திக் குறிப்பைக் காணவும் - https://www.pib.gov.in/PressReleasePage.aspx?PRID=1895291
மத்திய பணியாளர் தேர்வாணையம்
ஒருங்கிணைந்த பிரிவு அதிகாரிகள்'/ சுருக்கெழுத்தாளர்கள்'  வரையறுக்கப்பட்ட துறைப் போட்டித் தேர்வு, 2018 முடிவுகள் வெளியிடப்பட்டுள்ளன
மத்திய அரசுப் பணியாளர் தேர்வாணையம் 2023 மார்ச் மாதம் நடத்திய ஒருங்கிணைந்த பிரிவு அலுவலர்கள்/ சுருக்கெழுத்தாளர்களின்  வரையறுக்கப்பட்ட துறைப் போட்டித் தேர்வு, 2018 மற்றும் ஆகஸ்ட், 2023-ல்நடைபெற்ற சேவைப் பதிவேடுகளின் மதிப்பீடு ஆகியவற்றின் முடிவுகள் அடிப்படையில், தகுதியின் அடிப்படையில், 2018 ஆம் ஆண்டின் தேர்வுப் பட்டியலில் சேர்க்க பரிந்துரைக்கப்பட்ட விண்ணப்பதாரர்களின் பிரிவு வாரியான பட்டியல் வெளியிடப்பட்டுள்ளது
மத்திய அரசுப் பணியாளர் தேர்வாணையம் தனது வளாகத்தில் தேர்வுக்கூடக் கட்டடம் அருகே 'வசதி மையம்' ஒன்றைக் கொண்டுள்ளது. தேர்வர்கள் வேலைநாட்களில் காலை 10.00 மணி முதல் மாலை05.00 மணி வரை நேரிலோ அல்லது தொலைபேசி எண்கள் - 23385271/23381125/23098543 மூலமாகவோ தேர்வு முடிவுகள் தொடர்பான தகவல்களை/ விளக்கங்களைப் பெற்றுக்கொள்ளலாம். தேர்வு முடிவுகள்www.upsc.gov.in என்ற யுபிஎஸ்சி இணையதளத்திலும் கிடைக்கும். தேர்வு முடிவுகள் அறிவிக்கப்பட்ட நாளிலிருந்து பதினைந்து நாட்களுக்குள் மதிப்பெண்கள் இணையதளத்தில் வெளியிடப்படும்.
விண்வெளித்துறை
இஸ்ரோவின் ஆராய்ச்சிக்கு ஆதரவாக நாட்டில் அதிக ஆராய்ச்சி மையங்களை நிறுவ அரசு உத்தேசித்துள்ளது: மத்திய அமைச்சர் டாக்டர் ஜிதேந்திர சிங்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
2022-ல் திட்டமிடப்பட்டுள்ள இந்திய விண்வெளி ஆராய்ச்சி நிறுவனமான இஸ்ரோவின் திட்டங்கள் குறித்த விவரங்கள் பின்வருமாறு:ஈஓஎஸ்-06 புவி கண்காணிப்பு செயற்கைக்கோளை ஏவுவதற்கான பணி மற்றும் 1 பிரத்யேக வணிகப் பணி உட்பட 2 போலார் செயற்கைக்கோள் ஏவுதல் வாகனம்  பணிகள்.இஸ்ரோவின் சிறிய செயற்கைக்கோள் ஏவுதல் வாகனத்தின்  2 மேம்பாட்டு விமானங்கள்.நாவிக்-கான என்விஎஸ்-01 வழிசெலுத்தல் செயற்கைக்கோளை ஏவுவதற்கான ஜியோசின்க்ரோனஸ் செயற்கைக்கோள் ஏவுகணை வாகனம்  பணிதகவல் தொடர்பு செயற்கைக்கோள் பணிஜியோசின்க்ரோனஸ் செயற்கைக்கோள் ஏவுதல் வாகனம் - மார்க் III
இஸ்ரோவின் ஆராய்ச்சிக்கு ஆதரவாக நாட்டில் அதிக ஆராய்ச்சி மையங்களை நிறுவ அரசு உத்தேசித்துள்ளது. தற்போதுள்ள விண்வெளி தொழில்நுட்ப வழிகாட்டுதல் மையம், விண்வெளிக்கான பிராந்திய கல்வி மையம் ஆகியவற்றுக்கு ஆண்டுக்கு அதிகபட்சம் ரூ 200 லட்சம் மானியம் கிடைக்கும். புதிய மையங்களும் நிறுவப்படும்.
இந்திய விண்வெளி திட்டத்தின் திறனை மேம்படுத்துதல், விண்வெளி அறிவியல் மற்றும் புவி கண்காணிப்பு தரவு தளத்தை விரிவுபடுத்துதல், தரை நிலைய நெட்வொர்க்குகளை விரிவுபடுத்துதல், கூட்டு சோதனைகள் மூலம் தயாரிப்புகள் மற்றும் சேவைகளை மேம்படுத்துதல் மற்றும் தளங்களை உருவாக்குதல் போன்ற நோக்கங்களுடன் வெளிநாட்டு விண்வெளி ஆராய்ச்சி நிறுவனங்களுடன் இணைந்து அரசு திட்டங்களை செயல்படுத்துகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814043
எரிசக்தி அமைச்சகம்
கொவிட்-19 தடுப்பூசி முகாம் நடத்தியது மின்துறை அமைச்சகத்தின் ஆர்இசி நிறுவனம்
சர்வதேச செவிலியர் தினத்தை முன்னிட்டு, மத்திய மின்துறை அமைச்சகத்தின் பொதுத்துறை நிறுவனமான ஆர்இசி, தில்லி அப்போலோ மருத்துவமனையுடன் இணைந்து கொவிட் தடுப்பூசி முகாம் நடத்தியது.
இதில் மின்துறை அமைச்சகத்தின் பொதுத்துறை நிறுவனங்களைச் சேர்ந்த 18 முதல் 45 வயதுக்கு உட்பட்ட ஊழியர்கள் மற்றும் அவர்களது குடும்ப உறுப்பினர்கள் 500 பேர் முதல் டோஸ் தடுப்பூசி போட்டுக் கொண்டனர்.
மருத்துவ ஊழியர்களுக்கு நன்றி தெரிவிக்கும் விதத்தில், அப்போலோ மருத்துவ குழுவினருக்கு ஆர்இசி நிறுவன ஊழியர்கள் கைதட்டி வரவேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718346
இளைஞர் நலன் மற்றும் விளையாட்டு அமைச்சகம்
“வல்லமை வெல்லுமே” திட்டம் மனிதவள - விளையாட்டுத் துறைகளின் அமைச்சர்கள் தொடங்கி வைத்தனர்.
மத்திய அரசு உருவாக்கிய வல்லமை இந்தியா பிரசாரம்  இன்று  தொடங்கப்பட்டது. இந்தப் பிரசாரத்தை மத்திய மனிதவள மேம்பாட்டுத் துறை அமைச்சர் ரமேஷ்குமார் பொக்ரியால் நிஷாங்க், விளையாட்டு – இளைஞர் நலத்துறை அமைச்சர் கிரண் ரிஜுஜு ஆகியோர் தொடங்கி வைத்து, மாணவர்களுடன் ஆன்லைனில் உரையாடினர்.
வல்லமை இந்தியா பிரசாரத்தின்  கீழ் “வல்லமை இந்தியா வெல்லுமே”  என்ற பிரசார இயக்கத்தின் தொடக்க நிகழ்ச்சியில், ஒலிம்பிக் பதக்கம் பெற்ற வீராங்கனை பி.வி. சிந்து, இந்திய கால்பந்தாட்ட அணியின் தலைவர் சுனீல் சேத்ரி ஆகியோர் பங்கேற்றனர்.
பங்கேற்ற அனைவரும் மக்கள் வலிமையோடு இருக்க வேண்டியதன் அவசியத்தையும் முக்கியத்துவத்தையும் விவரித்தனர். இதுபோன்ற வல்லமை இந்தியா பிரசாரத்தை  ஒட்டி, பல நிகழ்ச்சிகளை இந்திய விளையாட்டு ஆணையகமும், மனித வள மேம்பாட்டு அமைச்சகமும் இணைந்து நடத்துகின்றன.
நிகழ்ச்சியில் பேசிய அமைச்சர் ரமேஷ்குமார் பொக்ரியால் பேசியதாவது:
“இந்த வல்லமை இந்தியா பிரசாரத்தில்  குறுகிய காலத்திலேயே ஏராளமானோர் கலந்து கொள்கிறார்கள். பிரதமர் நரேந்திர மோடியின் அழைப்பின் பேரில், ஏராளமானோர் தினமும் உடற்பயிற்சி செய்கிறார்கள்.
வல்லமை இந்தியா செயல்பாட்டுத் திட்டத்தின்  கீழ் பள்ளி செல்லும் குழந்தைகளுக்குப் புதிதாக உடற்பயிற்சிகள் தரப்படும் என்று அமைச்சர் நிஷாங்க் மத்திய இடைநிலைக் கல்வி வாரியம்  ஏப்ரல் மாதம் அறிவித்தது.
நாடு முழுவதும் உள்ள 13,868 பள்ளிகள் இந்தப் பயிற்சித் திட்டத்தில் இணைந்துள்ளன. அவற்றுள் 11,682 பள்ளிகள் வல்லமை இந்தியா கொடியைப்  பெற்றுள்ளன. தொற்று அபாயம் உள்ள இந்த நிலையில், நாம் அனைவரும் உடல் நலத்தைப் பேணிப் பாதுகாக்க வேண்டும். அதைப் போல் மாணவர்களும் ஆரோக்கியத்துடன் இருந்தால் தான் நோயை எதிர்த்து வெற்றியடைய முடியும் என அறிவுறுத்த வேண்டும். ஆரோக்கியம் உள்ளவரிடம் உள்ள நோய் எதிர்ப்பு அனைத்து நோய்களையும் விரட்டியடிக்கும்.
நாடு முழுவதும் உள்ள மாணவர்கள் அனைவரும் உடல்நலத்தையும் சுகாதாரப் பழக்க வழக்கங்களையும் அன்றாட நடைமுறையில் இணைத்துக் கொள்வர் என்று நம்புகிறேன்” என்று ரமேஷ்குமார் பொக்ரியால் பேசினார்.
நிகழ்ச்சியில் அமைச்சர் கிரண் ரிஜுஜு பேசியதாவது:
“பாரதப் பிரதமர், நம் நாட்டின் அனைத்து மக்களும் வலிமையுடனும் ஆரோக்கியத்துடனும் இருக்க வேண்டும் என்று தொடர்ந்து உத்வேகம் ஊட்டி வருகிறார்.
இந்தியா வலிமையாக இருந்தால் தான் இந்தியா முன்னேற்றப் பாதையில் பீடு நடை போடும் என்று உறுதிபட நம்புகிறோம். இந்த நிலையில் வல்லமை இந்தியா பிரசாரத்தை மட்டும் நாங்கள் தொடங்கவில்லை. யோகாசனத்தின் முக்கியத்துவத்தையும் உலகுக்குத் தெரிவித்து வருகிறோம்.
இத்தகைய நிலையில், அரசு தற்போது குழந்தைகளையும் வல்லமை இந்தியா திட்டத்தில் இணைத்து வருகிறது. குழந்தைகள் தான் நம் நாட்டின் எதிர்காலம். இந்த வல்லமை இந்தியா பிரசாரத்தின் மூலம் அவர்கள் உடல் ரீதியிலும் மன ரீதியிலும் வலிமையோடு இருக்கும்படி பாடுபட்டு வருகிறோம்”
இவ்வாறு ரிஜுஜு பேசினார்.
மாணவர்களுக்கு உத்வேகமும் ஊக்கமும் அளிக்கும் இந்தப் பிரசார இயக்கத்தில் விளையாட்டு வீரர்கள், வீராங்கனைகள் இணைந்துள்ளனர். உலகப் புகழ் பெற்ற பாட்மின்டன் விளையாட்டு வீராங்கனை பி.வி. சிந்து, இந்தியக் கால்பந்தாட்ட அணையின் தலைவர் சுனீல் சேத்ரி ஆகியோர் தங்களது அனுபவங்களைப் பகிர்ந்து கொண்டனர். உடலை ஆரோக்கியமாகவும், வலிமையாகவும் வைத்துக்கொள்வதன் முக்கியத்துவத்தை அவர்கள் எடுத்துரைத்தனர்.
உள்துறை அமைச்சகம்
அமைச்சரவைச் செயலர் தலைமையில் தேசிய இடர் மேலாண்மைக் குழு கூட்டம், ஃபானி புயல் தயார் நிலை நடவடிக்கை குறித்து ஆய்வு
ஃபானி புயல் தயார் நிலை நடவடிக்கை குறித்து ஆய்வு செய்வதற்காக அமைச்சரவை செயலர் தலைமையில் தேசிய இடர் மேலாண்மைக் குழுக் கூட்டம் புதுதில்லியில் இன்று நடைபெற்றது. தமிழ்நாடு, ஆந்திரப் பிரதேசம், ஒடிசா மற்றும் மேற்கு வங்காள மாநிலங்களின் தலைமைச் செயலர்கள் / முதன்மைச் செயலர்கள் காணொலிக் காட்சி மூலம் கூட்டத்தில் பங்கேற்றனர். இதில் தொடர்புடைய மத்திய அமைச்சகங்களும் முகமைகளும், மூத்த அதிகாரிகளும் இந்தக் கூட்டத்தில் கலந்து கொண்டனர்.
புயலினால் ஏற்படும் விளைவுகளை எதிர்கொள்ளத் தேவையான அனைத்து தயார் நிலை நடவடிக்கைகளும் மேற்கொள்ளப்பட்டுள்ளதாக மாநில அரசு அலுவலர்கள் தெரிவித்தனர். மேலும், மாநில அரசுகள், மீனவர்கள் யாரும் கடலுக்குச் செல்ல வேண்டாம் என்று அறிவுறுத்தியுள்ளதாகவும், இனப்பெருக்க காலம் என்பதால் ஜூன் 14 வரை மீன்பிடிப்பதற்கு தடை விதிக்கப்பட்டுள்ளதாகவும் தெரிவித்துள்ளன. இந்தத் தடையை முழுமையாக அமல்படுத்த வேண்டும் என்றும் மாநில அரசுகளுக்கு கூட்டத்தில் அறிவுறுத்தப்பட்டது.
மேலும் மாநில அரசுகளின் வேண்டுகோளுக்கு ஏற்ப, மாநில பேரிடர் நிவாரண நிதியின் முதல் தவணை முன்னதாக வழங்கப்படும் என்று மத்திய உள்துறை அமைச்சகம் உறுதி அளித்துள்ளது.
இந்திய வானிலை ஆய்வு மையத்தின் வானிலை அறிக்கையின் படி, தற்போது ஃபானி புயல் சென்னையின் தென்கிழக்கிலிருந்து 880 கிலோமீட்டர் தூரத்தில் உள்ளதாகத் தெரிவிக்கப்பட்டுள்ளது. நாளை இது அதிதீவிர புயலாக மாறும் என்று எதிர்பார்க்கப்படுகிறது. மே 1 ஆம் தேதி வரை இந்த புயல் வடமேற்கு திசைக்கு நோக்கி சென்று, பிறகு வடகிழக்கை நோக்கி நகரும் என்று எதிர்பார்க்கப்படுகிறது. கிழக்கு கடற்கரையில் உள்ள மாநிலங்களில் இதனால் ஏற்படவுள்ள தாக்கம் குறித்து அரசு உன்னிப்பாக கவனித்து வருகிறது.
தேசிய பேரிடர் மீட்புப் படையினரும், இந்திய கடற்படையினரும் தயார் நிலையில் இருப்பதாகவும், அவர்கள் மாநில அரசின் அலுவலர்களுடன் ஒருங்கிணைந்து செயல்படுவார்கள் என்றும் தெரிவிக்கப்பட்டுள்ளது. மீனவர்கள் கடலுக்குச் செல்ல வேண்டாம் என்றும், ஏற்கனவே சென்றிருப்பவர்கள் உடனடியாக கரைக்கு திரும்புமாறும், கடந்த 25 ஆம் தேதி முதல் எச்சரிக்கைகள் தொடர்ந்து விடுக்கப்பட்டுள்ளன. இந்திய வானிலை ஆய்வு மையம், சம்பந்தப்பட்ட அனைத்து மாநிலங்களுக்கும், மூன்று மணி நேரத்திற்கு ஒருமுறை பருவநிலை அறிக்கைகளை அளித்து வருகிறது. மத்திய உள்துறை அமைச்சகமும், தொடர்புடைய மாநில அரசுகள் மற்றும் மத்திய அரசின் துறைகளுடன் தொடர்பு கொண்டு நிலைமையைக் கண்காணித்து வருகிறது.
நிலைமையை உன்னிப்பாக கவனித்து வரும் பிரதமரின் அறிவுறுத்தல்களுக்கு ஏற்ப தேசிய இடர் மேலாண்மை குழுவின் கூட்டம் ஏற்பாடு செய்யப்பட்டது. நாளையும் இந்தக் குழு கூடி, நிலைமை குறித்து ஆய்வு செய்யும்.
மனித வள மேம்பாட்டு அமைச்சகம்
ஸ்ரீ சிட்டியில் உள்ள இந்திய தகவல் தொழில்நுட்ப நிறுவனத்தில் புத்தாக்க மையத்தை மெய்நிகர் முறையில் மத்திய கல்வி அமைச்சர் திறந்து வைத்தார்
ஆந்திர பிரதேசத்தின் சித்தூர் மாவட்டத்தில் இருக்கும் ஸ்ரீ சிட்டியில் உள்ள இந்திய தகவல் தொழில்நுட்ப நிறுவனத்தில், மத்திய மின்னணு மற்றும் தகவல் தொழில்நுட்ப அமைச்சகத்தின் நிதியுதவியுடன் அமைக்கப்பட்டுள்ள தொழில்நுட்ப வர்த்தக புத்தாக்க மையமான கியான் சர்க்கிள் வென்ச்சர்ஸை மெய்நிகர் முறையில் மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' திறந்து வைத்தார்.
மத்திய உயர்கல்வி செயலாளர் திரு அமித் காரே, ஆந்திரப் பிரதேச அரசின் சிறப்பு தலைமை செயலாளர் திரு சதீஷ் சந்திரா, சித்தூர் மாவட்டத்தில் இருக்கும் ஸ்ரீ சிட்டியில் உள்ள இந்திய தகவல் தொழில்நுட்ப நிறுவனத்தின் ஆட்சிமன்றக் குழுவின் தலைவரான திரு பாலா எம் எஸ், ஸ்ரீ சிட்டி தலைவர் திரு சீனிவாச சி ராஜு, ஸ்ரீ சிட்டியில் உள்ள இந்திய தகவல் தொழில்நுட்ப நிறுவனத்தின் இயக்குநர் பேராசிரியர் ஜி கண்ணபிரான் மற்றும் இதர அலுவலர்கள் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய திரு பொக்ரியால், நாட்டின் வளர்ச்சிக்கு உந்து சக்தி அளிப்பது புதுமையான கண்டுபிடிப்புகள் தான் என்றார். நாம் தற்சார்போடு இருப்பதற்கும், முன்னணியில் இருப்பதற்கும் புதுமைகளையும், தொழில் முனைதல்களையும் ஊக்குவிக்க வேண்டும் என்று அவர் மேலும் கூறினார்.
கியான் சர்க்கிள் வென்ச்சர்ஸ் போன்ற புத்தாக்க மையங்கள் இளைஞர்களின் மனதில் தொழில் முனைதல் பற்றிய எண்ணங்களை உருவாக்கி, புதுமைகளை படைப்பவர்களாகவும், வெற்றிகரமான தொழில் அதிபர்களாகவும் அவர்களை ஆகும் என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662778
-----
(Visitor Counter : 154